Worcester F 80 Distinctiones

124 Magister bonus Christus

Magister bonus Christus quia docuit nos remedia sanitatis velud bonus me-

/fol. 257ra/

dicus, Matt. 9[:11-13]: *Quare cum puplicanis et peccatoribus manducat magister vester*, etc. vsque ad *peccatores*,[[1]](#footnote-1) etc. Ysai. 22[:12]: Vocauit *Dominus ad fletum et planctum*, etc.

¶ Secundo, docuit nos exempla sanctitatis sicut pictor protrahit ymaginem coram discipulo, Joan. 13[:14] *Si ego lavi pedes vestros,* etc.

¶ Tercio, documenta veritatis, Matt. 19[:16-17]: *Magister bone*, in veritate dixisti quod, *Unus est Deus*, etc. Item, [Mark] 13[:1]: *Magister*, *aspice quales lapides*, etc. Ergo docuit veritatem de pertinentibus[[2]](#footnote-2) ad Deum et ad mundum.

¶ Quarto, docuit iudicia equitatis sicut princeps[[3]](#footnote-3) docet filium iura et consuetudines regni, Matt. 22[:16-17]: *Magister, scimus quia verax es*, etc., vsque *an non*.

¶ Quinto, docuit consilia perfectionis sicut bonus ductor ostendit viatori securiorem viam, amicus amico sanius sanius consilium, Matt. 19[:16-21]: *Magister bone, quid boni faciam ut vitam æternam*, etc. vsque *vade*, et *vende,* etc.

¶ Sexto, opera pietatis, Joan. 3[:2]: *Scimus quia a Deo venisti magister.*

¶ Septimo, premia dignitatis sicut magister prouidet bonum discipulum ad cathedram, Marc. 4[:38]: *Magister non ad te pertinet*, quod *perimus*.

1. peccatores ] *corr.* penitentiam F 80, Lambeth, F 128. [↑](#footnote-ref-1)
2. pertinentibus ] Lambeth, F 128 *corr*. permanentibus F 80. [↑](#footnote-ref-2)
3. princeps ] Lambeth, F 128 *om*. F 80. [↑](#footnote-ref-3)